11
Dindann nba be Yennu ni
1 N maa Yennu paake, ki u nyintin mukir ni.
I tee jatite ki piak teenin a, “Yukit nan nɔɔŋ na ki do jɔjaana,
2 kimaan biit damm jii bi tɔrbana ki be bunbɔnn ni
ki tekin peenii a bin yek niŋamm na.
3 Li-i tee ki bonsiar kur biir, niŋanɔ saa tee nlee?”
4 Yennu be u kasii jiantu ŋasaakak ni.
U naangbouŋ be yendɔuŋ ni, ki u gorii niib siar kur po,
ki mi linba kur ki niib tuun.
5 U bikii niŋamm nan biitdamm kure.
U ki loon tubkangbata damm na.
6 U sikint mupeenu nan sarwuuta nitont paak.
U daar bi tuba nan wartouŋ nba koot bona nae.
7 Yennu tee kasiie ki loon toonŋana.
Binba tuun toonŋana sii tun be Yennu tɔɔnne.