12
Yenmiaru nba jiin sommir po
1 Yennu, sommitit. Niŋanɔ nan yenɔkɔɔwa ki biari,
a ji kan la nimɔnɔ kɔtaa.
2 Bi kur fa faie ki teen bi leeb, bi dia mɔmante ki kparin bi leeb.
3 Yennu, a te bin ŋmin bi fai mɔi maŋ.
Mubint bi dont-n-mɔŋ mɔi nba yeen a,
4 “Ti tuu jii ti mɔbonae ki la linba ki ti loon.
Ti sii piak ti yanbɔɔte, ŋaan sɔɔ kaa ki saa te ki tin ŋmini.”
5 Ŋaan Yennu yeen a, “N saa baar mɔtana,
kimaan talas damm di biake,
ki binba be mabir ni na kurii nan gbananyekitir.
N saa turib yandɔɔnn binbeŋ nba ki bi tuu daan nawa.”
6 Yennu mɔsonae ŋan ki tin teenir yada,
kimaan li tee nan lik-kut nba ki bi purir saauk muu ni
taar munlore nae.
7-8 Nitont be siar kur po, sɔɔ kur dont linba tee bonbiire.
Yennu, ii diat fanu, ki nyinnit li nibooru nuu ni.