54
Yenmiaru nba jiin datai gɔɔru po
1 Yennu, jiin a paŋ ki tinnin, jiin a paŋ na ki ŋaan yann.
2 Yennu, gbatir n miaru, ki gbiint n mɔmaan.
3 Karinbaandamm fiir n paaka, ki nitont koor a bin kpin;
ŋamme tee binba baka kaa nan fin Yennu na.
4 Ŋaan barmɔnii, Yennu-e tee n sommtɔɔ.
Ti Yomdaanɔe tee n fat-tɔɔ.
5 Yennu n te ki n datai na toonbiit n ŋmat kii tee bi tubdatu.
U saa boontib, kimaan u kasii binbeŋ na paak.
6 Yennu, n saa mann parpeenn maruŋo ki tura.
N saa pak ki dont a sann, kimaan a ŋan.
7 A nyinnin n daamii kura niwa, ki n la ki n datai baa.